多年前食過，今日再去味道已經大不如前。未坐好就已經被呀姐催落單。餐牌上寫三餸$40，佢單上面寫$47，問一問就俾佢大聲呼喝，全程呼呼喝喝，我哋唯有盡快食完走。山長水遠入去食仲要受佢氣！味道方面，辣唔夠辣，酸又唔夠酸，叫左少油但個呀姐可能聽唔到。佢咁惡死又唔敢再叫佢。整體黎講比以前差左好多。唯一好嘅係米線份量夠多同唔洗點排隊。最慘嘅係夜晚有輕微肚瀉。事隔多年再黎，估唔到令人咁失望，呢個價錢絕對有更多更好嘅選擇！